
Futuro ta pertenesé na 
esnan ku ta kere den 
bunitesa di nan soño. 


Janilsa Offerman a resultá ganadó Kanto Krioyo Hubenil 2023. Ku e komposishon Rincon den gloria di Tico Ba- 
lentien e hóben a sa di lanta públiko presente i al final bai ku e premio máksimo. Un bon públiko a animá i sostené 
e 8 partisipantenan. Di parti BONERIANO pabien na tur ku a kai den premio. 


Janilsa Offerman ganadó Kantadó Krioyo Hubenil 

BERBOU B.V. 


ta buska 
- 1 Deckhand 


Mas inf. tel. nr 777-8777 


KRALENDIJK 
-- 
Pasaheronan 
yegando 
Aeropuerto Flamingo e 
dianan akí, no por keda 
sin rekordá ku fin di e 
luna akí tin selebrashon 
di Dia di Rincon. 
A konstruí un eksibi- 


Obra di Pachi Pe Mercera 
Aeropuerto Flamingo kla pa Dia di 
Rincon 


shon na e parti di yegada, 
yamando bishitante un felis 
Fia di Rincon. Esnan ku no 
a buska nan pasashi kaba, 
lo ripará ku ya ta difísil pa 
haña pasashi for dia sea 
Aruba i Kòrsou. 
Ta trata akí di un obra 


Meleno ‘Pachi Pe’ Mer- 
cera. Bonaire Internatio- 
nal Airport (BIA) a hasi 
un petishon na Ofisina di 
Turismo pa traha e obra. 
Konhuntamente a pone 
man na obra i dia 30 di 
mart e entregá e obra. 


KRALENDIJK -- Stich- 
ting Lezen en Schrijven 
Bonaire ta organisá atrobe 
un skol di verano durante 
Semana Santa pa grupo 
ocho di skol básiko. E skol 
di verano ta kuminsá djalu- 
na 10 di aprel i ta dura te 


Skol di verano durante Semana Santa 


djabièrnè 14 di aprel i ta di- 
ariamente di 8’or di mainta 
pa 5’or di atardi. E lèsnan ta 
tuma lugá den e lokalnan di 
MBO na Kaya Korona. 
Den oranan di mainta ta 
praktiká ku idioma hulan- 
des. E biá akí tin atenshon 


spesial pa papia i lesa den 
idioma hulandes. 
Despues di mèrdia tin 
tempu pa relahá. E ora ei 
ta bai bich pa hasi deporte i 
hasi tareanan di formashon 
di ekipo. E tema di e aña 
akí ta ‘Kome salú’, pues ta 


bai papia tokante kuminda i 
salú. Partisipashon ta kosta 
10 dòler pa siman. Pa esaki 
ta haña desayuno, lùnch i 
un t-shirt. 
Pa informashon òf in- 


skripshon, por mail na 
lezenenschrijvenbonaire@ 
gmail.com Tambe por haña 
mas 
informashon 
serka 
dosente na skol òf via Me- 
diabus. 


† 


Nos ta partisipá fayesimentu di 


Robert John Dirksz 


mihó konosi komo “Robbie Arubiano” 
mekániko di Garage Ford i 
HB Mobile auto repair. 
* Aruba 18-02-1955 
Boneiru 31-03-2023 


Na nòmber di su señora: 
Marjorie Dirksz-Evertsz ‘Marjie’ 
Su yunan: 
Indira i José Margarita-Maria 
Rheira Maria 
Dwight Dirksz 
Sandokhan Dirksz 
Su nietunan: 
Evander Carlebür 
Rhadamiër, Quizheiro, Zeanna i Aquinah Booi 
Juanito Welvaart 
Su rumannan: 
Hubert Dirksz na AUA 
Leonor Dirksz i famia na AUA 
Manera ruman: 
Enrique Valdez i famia na Hulanda 
Norma Valdez i famia na AUA 
Subrinonan: Clinton Dirksz na Spaña 
Jovanny Piña i yunan na Hulanda 
Dyane Piña i Guido Provence i yunan na Hulanda 
Tanta-i tionan: 
Martha Dirksz i yunan na AUA 
Rudolf i Martha Dirksz v/d Berg i famia 
Ruby Dirksz i famia 
Rosa Croes-Webb i famia 
Alberto Webb i famia 
Suá- i kuñánan: 
Elmslie ‘Enchie’ Everts na Kòrsou, Elmer ‘Emichi’ Everts i 
Elsmarie Manuel, Rugia ‘Juja’ Everts, Uz Everts, 
Jaqueline Everts, Harold ‘Lol’ Everts na Kòrsou, Bastiaan 
‘Basje’ na Hulanda.Tur ku nan respektivo famia. 
Prima- i primunan: 
Elio Dania i rumannan, Carmen Lugo i rumannan, 
Norman Dirksz, Charles Tsu i rumannan, Wendy Leon i ruman, 
Rudolf Dirksz. Tur ku nan respektivo famia. 
Amigonan di bario: Ciro Schoop, Theo de Jongh, 
Lesly Kuiperi, Angel Coronel, Billy Hassel i Lupi Rodriguez. 
Amigonan na Bonaire: Ruth i Rafael Damascus, Ilva St. 
Jago-de Jongh, Jan Korevaar, Ruby i Johny Wever-de Jongh i 
Francis da Costa Gomez. 
Famia: Dirksz, Webb, Croes, Lugo, Tsu, Leon, Maduro, Dania, 
Piña, Provence, Everts i Margarita. 
Si den nos tristesa nos por a lubidá algun famia nos ta pidi 
nos diskulpa. 


Despedida ta tuma lugá djarason 5 di April na Consuelo 
Memorial. Ta risibi bishita di kondolensia entre 12’or i 
3’or na Consuelo Memorial, sigi pa un respons. 
Kremashon ta tuma lugá den seno familiar. 
Famia ta partisipa ku NO por risibi bishita di kondolensia 
despues pa motibunan fuera di nan boluntad. 


† 

Saludo i bon siman Santu. E 
dianan binidero ta bai tin hopi 
misa, selebrashon i Pasku 
grandi. Kemen hasi poko es- 
fuerso pa ora yega bo turno, 
papa Dios mira den su lista 
ku bo a bishitá su kas, pues 
e ta duna un man saka bo 
fo’i bo krekechénan. No tur, 
pero hopi hende ta bisa nan 
no ta bai niun misa, pero si 
ta kere den Dios. Anto den 
beibel ta skirbi, e hende bèr- 
dat por resa na kas, pero e 
mester reuní ku 2 òf 3 hende 
pa su atenshon serka Dios 
ta garantisá. No ta ami di, e 
ta den beibel. Poko dia pasá 
durante misa, pader Santia- 
go a menshoná bon kla, bo 
por ta bon hende, pero si bo 
no ta bishita kas di Señor, bo 
ta leu for di Su benefisionan. 
Personalmente mi ta kere ta 
bon pa bai un misa, kualke 
un ku ta kere den Dios, i no 
warda te momentu bo ta 
den pèrta, sea problema òf 
malesa, pa akudí na Dios. 
*** 


Barku ta limpi 
Mi sa tende hende komentá 
ku riba barku debí ku e es- 
pasionan ta chikitu, tin biaha 
e parti higiena ta laga di de- 
seá. Awèl masha bon ku mi 
mes a bai riba un barku al- 
gun siman pasá. 
Mi a mira ku mi mes wowo, 
kon nan ta atendé ku entre 
otro shushi riba barku. Si, 
barku ku ta yega Boneiru ku 
turista. Impresho-nante. Ta 
masha poko lugá na Bonei- 
ru, e parti, no den komedó 
kaminda e hende ta kome, 
ta limpi manera riba barku. 
Mi ta referí riba e barku, pero 
e parti abou, kaminda tin 
mashin, motor, pipa, waya, 
e sitionan menshoná ta limpi 
limpi. Si, ègt di bèrdat limpi 
limpi. Asta si algu kai fo’i bo 
man, bo por kue i kome. 
*** 
Lugánan ta nechi di fèrf, 
nada di lèkmentu di awa, 
zeta òf otro produktonan 
riba suela. Tur kos nechi or- 
ganisá, hende pa kontrolá 
na tur punta. Momentu bo 
subi un barku, ta bon pa bo 
sa kuantu kos ta sosodé. 
Na Boneiru e barkunan no 
ta depositá shushi, tampo- 
ko awa shushi. Mi a keda 
impreshoná. Na diferente 
okashon mi a dal un trep riba 
barku krusero, pero ma sa 
hopi kos mas ku ta sosodé 
ora bo bai komo turista riba 
e barku, ku bo no ta tende. 
*** 


Caribbean Services General 
ta buska 
- 2 metselaar 


Inf. tel. nr 717-9900 òf mail: 
mmms847@hotmail.com 


Yomar Schoonmaakbedrijf 
B.V. 
ta buska 
- 3 dienstverlening en zorg 


Inf. tel. nr 785-1710 


Editorial Sousa-Alexander ea Ra B.V. 
ta buska 
- 1 kosedó industrial i 
operadó di fabrika di paña 
-mester tin 2 aña di eksperensia, no ta indespensabel, 
formashon téknika na konfekshon textil. 
Pa mas info yama 
Janeth de Sousa-Gomes na 717-1806 


Peña Traha Pa Bo B.V. 


ta buska 


- 4 metselaar 


Inf. tel. nr 785-3119 


Bonaire Jeugdschaakclub ta produsí 
kampionnan 
Den e torneo ABC 2023 siman pasá, dos hóben di 
BJSC a titulá kampion di ahedres. Adriaan 
Fernández i Daphne Smeets. Otro hóbennan ku a 
saka bon resultado tabata Daniel Fernández i Maria 
Camila Suares. Un danki na Tamaris Pikeur, Charles 
Lonmt i Kathiuska Fernández pa nan koperashon i 
Indebon pa e konfiansa. Por bira miembro di e klup 
yamando 796-9660 òf mail serapiopop@gmail.com 


KRALENDIJK- 
Por 
konklui ku sindikato Al- 
gemene Federatie voor 
Bonairiaanse Werknemers 
(AFBW) a demonstrá e 
gran poder di trahadó na 
momentu ku e grupo aki 
uni. Ayera, 3 di aprel 2023 
empleadonan di Selibon 
N.V. na un manera basta 
desidido a wèlga. 
Den oranan di mainta 
personanan deskonosí a 
sera portanan di Selibon 
pa medio di un kadena ku 
kandal. Despues di un ratu 
e direktor Rudsel Leito a 
laga kòrta e kadena aki. 
Apesar di esaki emplea- 
donan no a reanudá trabou. 
Nan a demonstrá fuerte- 
mente kontra e maneho 
di Selibon i a entregá un 
resolushon na Gezaghèber 
Rijna. Básikamente tra- 
hadónan ta eksigí pa e 
hunta di komisario, Bo- 
naire Holding Maatschap- 
pij (BHM) i Bestuurscol- 
lege di Boneiru tuma e 
desishon i pone e direktor 
Rudsel Leito di inmediato 
riba nònaktif i instalá un 
direktor interino. Ademas 
ta eksigí un ‘nulmeting’ pa 
determiná si bèrdat tabatin 
mal maneho. A duna un ul- 
timátum di 48 ora. 
Siman pasá ya taba- 
tin un walkout di trahadó 
i djabièrnè último a sinta 
ku e sindikato. Despues a 
tilda gerensia di a duna tra- 
hadónan atvertensia. Esaki 
lo ta e famoso gota ku a 
pone e èmber basha afó. 


Direktor afó òf trahadó 
afó 


E inkietut den Selibon 
no ta algu di awe, ya pa 
basta tempu tin malkon- 
tentu den e kompania. Ai- 
nda e walkout di aña pasá 
ta fresku den memoria. 
Meskos ku e impase pa 
motibu di opstákulonan pa 
firma Kontrato Kolektivo 
di Trabou (CAO). Selibon 
tabata basta den publisidat 
tokante kambio di sindi- 
kato ABVO pa sindikato 
AFBW. Durante kada kon- 
flikto por a nota un liña 
kòrá, e malkontentu pa ku 
e tim di maneho. Na e mo- 
mentu aki, e situashon no 
ta diferente. 
Segun 
Cherel 
Kwi- 
dama, presidente di AFBW 
e trahadónan no tin kon- 
fiansa mas den e aktual 
gerensia. Esaki debí na e 
trato ku gerensia ta duna su 
trahadónan, esta un trato di 
menasa kontinuo, intimi- 
dashon, papia malu, hinka 
miedu den e trahadónan i 
ku un falta di rèspèt i balo- 
rashon komo hende. 
Tambe nan a trese di- 
lanti ku ta pa motibu di 
mal maneho e kompania ta 
téknikamente bankarota i 
tur e ekiponan di e kompa- 
nia ta den asina mal estado 
ku ta forma peliger pa e 
trahadónan. 
Ta basta opvio ku e 
sindikato ta desidido na 
hiba e lucha kontra e tim 
di maneho di Selibon. “Si 
bo bandoná e lucha no ta 
AFBW òf ami bo a hasi 
daño. E daño ta pa abo 
mes”, Kwidama a bisa su 
miembronan. 
E kontesta di e tra- 
hadónan tabata kla i raspá. 


“Direktor pafó òf nos 
pafó”, nan a grita. 


Vengansa personal 
Tin rumornan persis- 
tente ku e situashon ak- 
tual den Selibon ta kreá pa 
motibu di vengansa per- 
sonal. Ta indiká ku ta un 
grupito bou di guia di eks 
empleado Ensley Emers i 
konsehero di USIBO Nor- 
win Nòchi Willem ta in- 
stigá empleadonan den un 
guera kontra Leito. Emers 
a presentá durante e wèlga 
i a demonstrá su sosten na 
su eks koleganan. Despues 
di a traha 22 aña pa e kom- 
pania el a risibí su retiro 
na man di Leito. Emers a 
entamá un kaso sivil kon- 
tra Selibon i resientemente 


el a risibí e desishon ku el 
a gana e kaso. 
Si bèrdat ta trata di ven- 
gansa personal i ta yag riba 
kabes di Rudsel Leito, tur 
kos ta mustra den direk- 
shon ku pronto nan por 
selebrá nan viktoria. 
Sigur lo no por mantené 
un situashon aktual di ak- 
shon mirando ku ya kaba 
tin basta retraso den reko- 
hementu di shushi. Ki otro 
medida lo por tuma pa laga 
empleadonan reanudá nan 
tarea? Lo skohe pa e tran- 
kilidat den e kompania? 
Lo kana kaminda legal pa 
obligá un paro di e wèlga? 
BONERIANO a tuma 
kontakto ku Rudsel Leito 
pero e ta reservá di duna 
un reakshon. 

+ 
Polítika 


Mama di pueblo 


KRALENDIJK- 
En- 
trante 18 aprel 2023 Edison 
RIjna lo kuminsá den su 
funshon nobo komo repre- 
sentante spesial na Hulanda 
Karibense pa fondonan di 
Union Europeo, Fondonan 
di Nashonnan Uni i asun- 
tunan ekonómiko pa loke 
ta trata Latino Amérika. 
Na mes momentu el o baha 
komo gezaghèber di Enti- 


dat Públiko Boneiru. Pues 
lo habri solisitut pa yega na 
un gezaghèber nobo pa Bo- 
neiru. Tin indikashon fuerte 
ku eks diputado Nina den 
Heyer lo ta ambishoná e 
puesto aki. Si esaki bira re- 
alidat, ta nifiká ku Boneiru 
un bia mas lo tin un mama 
di pueblo enbes di un tata. 
Den 
Heyer 
anterior- 
mente den e programa Ak- 


tualidat a bisa ku e ta mira 
e funshon di gezaghèber 
komo un bunita reto i ku 
na su debido tempu sigur 
lo konsiderá pa yega na re- 
marke. “Ainda mi no ta kla 
pa karga e gran responsabi- 
lidat aki”, tabata palabra- 
nan di Den Heyer durante 
e entrevista lunanan pasá. 
Awor e puesto komo geza- 
ghèber a habri, pues si den 


Heyer no solisitá, ta nifiká 
ku probablemente e mester 
warda 12 aña pa por yega 
na remarke. Mirando ku ta 
nombra un gezaghèber pa 
6 aña ku posibilidat pa pro- 
longá ku 6 aña mas. 
Otro nòmber ku ta bin 
dilanti komo gran interesa- 
do den e funshon ta Curvin 
George. No ta un funshon 
deskonosí p’e mirando ku 


na 2018 George a fungi 
komo gezaghèber interino. 
Tambe tin rumornan per- 
sistente ku Eugene Rhug- 
genaath di Kòrsou lo ta un 
di e kandidatonan pa bira 
gezaghèber di Boneiru. 
Mester menshoná ku e 
prosedura pa yega na un 
gezaghèber ta basta eksten- 
so i por tuma sigur 1 aña 
promé ku finalisá esaki. 


KRALENDIJK- Parti- 
do Demokrat (DP) públika- 
mente a tilda UPB i MPB di 
falta di transparensia. MPB 
ta reakshoná pa medio di 
un komunikado di prensa. 
E komishon di ori- 
entashon di MPB a risibí 
invitashon pa sinta ku DP 
i tambe ku UPB. Nos ko- 
mishon di orientashon a 
sinta ku Partido DP promé 
ku esun di UPB riba dja- 
mars 21 di mart. 
Durante e reunion e 
komishon di MPB a duna 
nos preferensia di kartera 
i akinan DP a indiká ku 
lo mester bai bèk den nan 
seno. 


Segun MPB: 
“Arogansia di Demokrat a stroba kos” 


Durante e reunion e 
komishon di DP a indiká 
ku nan no lo papia tokante 
di kontenido di nada, ku 
si no tin eksklusividat riba 
mesa. E komishon a eksigí 
pa MPB papia ku partido 
demokrat so, i ku MPB no 
por papia ku niun otro par- 
tido. Esaki despues ku DP a 
hasi vários intento pa sinta 
ku UPB i tambe a firma un 
akuerdo ku M21. Pa MPB 
esaki no tabata un opshon, 
pasombra nos a bisa pú- 
blikamente ku nos ta pará 
habrí pa papia ku tur par- 
tido. E komishon di DP a 
indiká di no lo kier papia 
mas si no tin eksklusividat. 


Partido MPB a sinti esa- 
ki komo un falta di igualdat 
den e manera ku a trata nos. 
Maske ku DP tin un 
asiento mas ku MPB, nos 
ta kere ku kualke gobièrnu 
ku forma ku otro e mester 
ta abase di rèspèt mutuo i 
igualdat. No opstante ku 
DP a eksigí eksklusividat, 
nos a indiká di ta dispuesto 
pa sigui kombersá ku DP 
di komprenshon mutuo sin 
eksklusividat. 
Na final e dos komi- 
shonnan a kumbiní ku otro 
na mesa ku lo mantené 
“media-stilte” pero kon- 
siderando ku e lider polí- 
tiko di DP a disidí di sali 


bisa kosnan ku no ta bèrdat 
públikamente nos a haña 
korekto pa sali aklará. 
Por bisa ku e komishon 
di MPB a sinta ku UPB 
tambe i e sentimentu di tur 
miembro di komishon ta ku 
e kombersashon aki si taba- 
ta ameno i ku rèspèt mutuo. 
Nos ta refutá enfátika- 
mente na ningun momento 
MPB tabata tin un akuerdo 
trahá promé ku elekshon ku 
UPB, manera lider polítiko 
di DP ta insinuá. 
Din Domacasse miem- 
bro di e komishon ta am- 
plia: 
Personalmente ami mes 
tabata mas inkliná pa traha 


ku Partido Demokrat pero 
di e manera ku nos a keda 
tratá durante e reunion mi 
a sinti ku no ta tuma nos 
komo MPB komo un op- 
shon serio pa sinta kuné 
pero mas bien un “spare- 
tire”. 
Hennyson Thielman ta 
bisa: despues di a evaluá 
e reunion ku DP i tambe 
esun ku UPB a reuní ku 
tur miembro di partido 
riba lista i nos a yega na e 
konklushon, ku nos lo sigui 
papia ku UPB, komo un 
partner igual i pa stabilidat 
di gobernashon pa purba 
yega na un akuerdo di ko- 
alishon. 


Prohibí pa lubidá papiamentu 


K R A L E N D I J K - 
BONERIANO ta keda vigi- 
lá tur intento pa garantisá e 
posishon di papiamentu na 
Boneiru. Durante kampa- 
ña polítiko literalmente tur 
partido a atmití ku mester 
duna nos idioma materno 
e balor meresé. Tur par- 
tido a primintí ku lo ankra 
e importansia di e lenga di 


pueblo aki den nos leinan. 
Sedney Marten tambe a 
nota e interes remarkabel 
di polítikonan riba e topiko 
aki. “Mi tambe a ripará esei 
i ta haña esaki remarkabel. 
Kisas polítikonan a rea- 
lisá ku no tin muchu área 
mas ku despues di elek- 
shon, komo gobernante, 
nan por kue tene, pasobra 


práktikamente tur área di 
importansia ta den man di 
gobièrnu Hulandes. Kisas 
polítikonan a deskubrí den 
área di kultura, identidat 
i idioma, algu ku nan por 
toka kurason di e pueblo 
lokal votadó”, el a remarká. 
Ya tin un akuerdo inter- 
gubernamental pa rekono- 
simentu di idioma papia- 


mentu na Boneiru. Banda 
di esaki tin un konsepto di 
maneho di idioma pa Bo- 
neiru. Kolegio Ehekutivo 
a aseptá esaki i a mand’e 
pa Konseho Insular. Aktu- 
almente Akademia Papia- 
mentu ta trahando riba un 
plan di implementashon. 
Hennyson Thielman den un 
entrevista a ekspresá su de- 


seo pa sigui e ruta pa reko- 
nosementu di papiamentu 
bou di e Pakto Oropeo pa 
idioma regional òf idioma 
di minoria. Marten ta keda 
skèptiko tokante tur e bon 
intenshonnan. “Mi ta deseá 
pa nan keda ku e área aki 
duru tené, tambe despues 
di elekshon, ora nan forma 
gobièrnu.” 

Dabboussi Developments BV 
ta buska 
un (1) mètsla 
un (1) lasser 
Interesadonan por manda su CV na 
info@dabboussiholdingbv.com 
tel. 717.3666 


Dabboussi Motors B.V. 


ta buska 
un (1) Elektro Mekániko 
tres (3) Mekániko 
dos (2) Mekániko (sakadó di sla) 
Interesadonan por manda su CV na 
gm@jadsmotorsbv.com 


Jad’s Motors B.V. 


ta buska 
HR Supervisor 


Interesadonan por manda su CV na: 
gm@jadsmotorsbv.com 


EZAir ta hiba otro piloto korte 


KRALENDIJK – Ma- 
ñan djárason 5 di aprel kom- 
pania di aviashon EZAir ta 
hiba otro hóben piloto di 
Boneiru korte. E biá aki ta 
toka turno na Timoty Va- 
seur, un hóben disipliná 
ku semper a kumpli ku su 
trabou pa e kompania for di 
tempu ku esaki a lanta na 
aña 2018. 
EZAir tin un trayekto 
basta largu den kasonan 
den korte riba su nòmber. 
Na diferente okashon e 
kompania a yega di hiba 
diferente instansia i per- 
sona korte pa un ke otro 
motibu. Entre otro a yega 
di hiba gobièrnu di Kòrsou, 
pa ta mas eksakto minister 
di transporte i telekomuni- 
kashon, kompania di avi- 
ashon Winair, Fundashon 
Mariadal i resientemente 
algun piloto. 


Dos piloto 
Na luna di febrüari e aña 
aki a hiba e eks-hefe di pi- 
lotonan di EZAir, Franklin 
Antoin, dilanti mesa bèrdè. 
E demanda di EZAir riba 
Antoin a keda relatá kaba 
pa BONERIANO na luna 
di febrüari. Den un otro 
artíkulo lo ámplia mas en 
detaye riba e kaso aki ku 


ainda ta andando. 
Remarkabel ta ku riba 
ròl di korte sivil di Kòrsou 
ta aparesé otro kaso kamin- 
da EZAir ta hiba e biá aki 
e piloto Timothy Vaseur di- 
lanti. Vaseur a traha komo 
kapitan i instruktor riba 
avionnan Beech, Islander i 
tambe e avionnan tipo Saab 
340. 
Na luna di aprel aña pasá 
algun piloto a tuma desi- 
shon i a skohe pa sigui nan 
karera den eksterior. Tabata 
opvio i di antisipá ku e de- 
sishon di e pilotonan aki 
pa entregá retiru no a kai 
den muchu bon tera serka e 
‘grandinan’ di e kompania 
i esakinan na nan turno a 
entamá guera kontra e gru- 
po aki. 


Kambio di operashon 
Den kombersashon ku 
e grupo, nan a indiká ku 
for di den desèmber di aña 
2021 ku maneho di e kom- 
pania a anunsiá kambionan 
den nan operashon. Un di e 
partisipashonnan klave ta- 
bata ku lo a sera e base di 
operashon na Boneiru i lo a 
move tur hende pa Kòrsou. 
Setenta porshento di e 
pilotonan di EZAir tabata di 
Boneiru i bibando e tempu 


ei tambe riba e isla. Miran- 
do ku loke a ofresé nan pa 
muda pa Kòrsou no tabata 
atraktivo, a pone ku hopi di 
nan a kuminsá buska otro 
alternativa di trabou. Nan 
no tabata dispuesto pa sigui 
ku e kompania. 
Generalmente 
nan 
a 
duna di konosé ku nan po- 
sishon di protekshon komo 
trahadó ta mihó respetá i 
sirbí na Boneiru ku Kòrsou. 
Esaki nan por a konkluí 
sigur den e temporada di 
COVID, kaminda ku nan 
koleganan na Kòrsou mes- 
ter a entregá 50% di nan 
salario siendo ku na Bonei- 
ru esaki no tabata aseptabel 
pa leinan di islanan BES. 
Tabata aki ku kosnan 
a kuminsá kue rumbo no 
muchu bon i por a nota 
un kambio den e manera 
ku tabata trata e pilotonan 
boneriano. 


Intento 
Tabata fin di aprel ku e 
pilotonan, despues di a hasi 
diferente intento pa yega na 
mesa ku e ‘grandinan’ di e 
kompania, sin ku esaki a 
logra. Tabata neglishá nan 
i dado momentu no a keda 
nan nada otro ku di entregá 
retiru. 
E desishon aki no a kai 
den muchu bon tera i e 
kompania a skohe pa en- 
tregá e kaso den man di nan 
abogado Arndt van Hoof i 
Susy Gonzalez di Soliana 
Bonapart & Aardenburg III. 
Despues 
di 
diferente 
interkambio di diferente 
karta e partidonan no por a 
haña otro i EZAir a skohe 
pa hiba e pilotonan korte. 
E promé kaso a bai dilanti 
kaba i ta wardando desi- 
shon di EZAir pa wak kon 
ta sigui, mirando ku hues a 
manda e partidonan mesa. 
E kaso di Timoty Vaseur 
ta tuma lugá mañan djára- 
son dia 5 di aprel pa mitar 
di dies di mainta den sala di 
korte na Kòrsou. BONERI- 
ANO lo kubri e kaso. 
Franklin Antoin ta bulando awor pa Western Global 
Airlines. 


Timothy Vaseur tambe bulando awendia pa Western 
Global Airlines, na unda nan ta sinti nan mes “na 
kas”. 


KRALENDIJK – E 
lei i regulashon di avi- 
ashon pa Karibe Hu- 
landes ta antikuá, òf 
tin falta di algun tema 
kompleto. Ku esaki no 
ta kumpli na eksigensi- 
anan internashonal. Asi- 
na por lesa den e plan di 
akshon hulandes pa si- 
guridat di tráfiko aéreo 
pa 2023-2026. 
Sin reglanan kla su- 
pervishon, no ta posi- 
bel i e siguridat no ta 
kompletamente garan- 
tisá. Esaki ta pidi pa 
un rekuperashon i mo- 
dernisashon dirigí riba 
mas tereno. E desaroyo 
di e regulashon akí i e 
stipulashon, ta forma 
base pa esaki. Pero tam- 


Regulashon di aviashon 
no ta na òrdu 


be e implementashon 
di supervishon efektivo 
den e área karibense riba 
base di e regulashon akí, 
mester tin mas konek- 
shon i elaborashon, se- 
gun e rapòrt. 
Ta eksigí atenshon 
spesífiko di siguridat den 
e relashon ku servisio di 
tráfiko i aviashon, profe- 
shonalismo den investi- 
gashon di aksidente, in- 
stitushon di aeropuerto, 
diseño di rutanan i ehe- 
kushon di operashonnan 
di salbashon. 
E puntonan di aten- 
shon akí ta otro dor di 
e sirkunstansianan ka- 
ribense ku Hulanda i ta 
eksigí yenamentu impor- 
tante. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

12.00 Herensia: 
Elvia Cornelis-Jacoba 
13.00 Aki Boneiru: 
Kushinamentu Fleur 
14.00 Herensia: 
Rudy Everardo Janga (Soldá) 
15.00 BAPA: 
Maskarada Antriol 


16.00 Aktualidat: 
Alvin i Tirza Obersi 
17.00 Aki Bonaire: 
85 Aña Adelfa Dé St Jago 
18.00 Herensia Kursou: Sidney Sambo 
19.00 BAPA: 
Miralda Paula-Frans 


20.00 Herensia Korsou: Elvio Serapio Pieternella 
21.00 Aki Bonaire: 
Robert Pikeri 
22.00 Herensia: 
Juliana Josefina Angela-Martilio 
23.30 Puerto Latino: 
Luis Zárraga 


SALBASHON – ÒF BO TIN E 
ÒF BO NO TIN E! 
“Pasobra Dios a stima mundu asina tantu, ku El a 
duna Su Yu unigénito, pa ken ku kere den djE no bai 
pèrdí, ma tin bida etèrno.” Juan 3:16(BS) 


Un versíkulo hopi konosí ku hopi hende a siña i 
memorisá for di tempu nan tabata mucha. Siña i mem- 
orisá ta diferente for di komprendé. Awe laga nos ban 
para ketu na algun di e verbonan den e versíkulo akí, pa 
sa kiko realmente nan ta nifiká. 
A stima – Un amor inkondishonal; Dios a stima nos 
promé ku nos por a hasi algu pa kual nos mester risibí 
stimashon. El a stima nos den nos kondishon di piká 
(Romanonan 5:8). 
A duna – Dios a entregá Su Yu na kondenashon i 
kastigu pa nos motibu. 
Kere – Konfiansa i fe firme den Señor Hesus (Úniko 
kondishon!) 
Tin – Ta risibí e regalo di bida eterno serka Dios. 
Kiko ta bida eterno? Salbashon for di morto eterno, 
pa bida ku Señor pa tur eternidat - Regalo di Dios! 
Salbashon ta un regalo di Dios i ningun hende no 
por traha pa esaki. Juan 3:16 ta bisa: “... pa ken ku kere 
...”; esei kier men ku hende no ta salbá outomátika- 
mente. Sea bo ta kere den Hesus i ta salbá pa eternidat 
òf bo no ta kere den Hesus i ta pèrdí pa eternidat. 
Na momento ku bo kere i risibí Señor Hesus komo 
bo Salbador personal, bo no por pèrdè bo salbashon 
pasobra salbashon ta eterno. 
Salbashon den Kristu ta un promesa kumplí di 
Dios! 


Gilda Beukenboom-Sintjago 
Produkshon PGM 


Dabboussi Developments BV 
ta buska 
un (1) mètsla 
un (1) lasser 
Interesadonan por manda su CV na 
info@dabboussiholdingbv.com 
tel. 717.3666 


Dabboussi Motors B.V. 


ta buska 
un (1) Elektro Mekániko 
tres (3) Mekániko 
dos (2) Mekániko (sakadó di sla) 
Interesadonan por manda su CV na 
gm@jadsmotorsbv.com 


Jad’s Motors B.V. 


ta buska 
HR Supervisor 


Interesadonan por manda su CV na: 
gm@jadsmotorsbv.com 


KRALENDIJK -- En- 
trante promé di aprel 2023, 
Steven Senior ta e hefe 
nobo di Reshèrshe di Kue- 
rpo Polisial Hulanda Kari- 
bense (KPCN). Dia 13 di 
yanüari a instalá e anterior 
hefe di reshèrshe, Alwyn 


Hefe nobo di Reshèrshe 


Braaf, komo hefe di KPCN. 
Pa e motibu akí a habri 
vakatura pa un hefe nobo di 
e departamento di reshèr- 
she di KPCN. 
Senior tin 22 aña di 
eksperensia den e depar- 
tamento di reshèrshe di 


KPCN, pero a kuminsá 
su karera na polis na aña 
1998 komo agente di Kui- 
do Básiko di Polis, BPZ i 
a krese di rango den tran- 
skurso di añanan. 
Di 2001 te ku 2017, 
Senior a funshoná komo 


reshèrshe. 
Na 
2017 
a 
nombr’é komo shèf na e 
departamento di reshèrshe. 
Minister di Hustisia i 


Seguridat, a postulá Senior 
serka Rei, pa e nombra- 
mentu komo hefe nobo di 
Reshèrshe di KPCN. 

Awèl sí. Anto tempu a konte- 
stá tempu ku tempu tin e tem- 
pu ku tempu tin. 


Tempu a puntra tempu 
kuantu tempu tempu tin. 


nan produsí durante e 
periodo ei. 
Kreadó di Hawaii Five- 
O tabata Leonard Free- 
man, kende nos ta mira 
komo kreadó di mas seri 
di televishon den añanan 
sesenta. 
A filma mayoria episidio 
di Hawaii Five-O na Ha- 
waii, grupo di isla ku ta 


DUSHI TEMPU DI 
TELEVISHON 


Un dje serinan polisial 
di mas eksitoso na tele- 
vishon merikano tabata 
Hawaii Five-O. CBS a 
produsí e seri aki, ku a 
kore di 20 di sèptèm- 
ber 1968 te aprel 1980. 
Ketu bai e seri aki ta 
pasando na stashon- 
nan 
merikano. 
Pues 
ripitishon di e episodio- 


Ku e seri aki mi ke hiba boso den tempu. Mi ke rekordá huntu ku esnan ku 
a lanta den añanan sesenta i setenta televishon di e tempu aya. Televis- 
hon “pretu ku blanku”. Tambe pa laga e generashon despues sera konosí 
ku loke tabata dibertishon pa mucha, hóben i adultonan den dékadanan 
sesenta i setenta riba nos isla. TeleCuraçao a drenta operashon dia 31 di 
yüli 1960. 


representá un dje esta- 
donan merikano. Algun 
episodio a filma tambe 
na Los Angeles i Singa- 
pore, entre otro. Nunka 
ningun seri polisial no 
a logra asina tantu epi- 
sodio den historia meri- 
kano. 
E seri a kuminsá ku 
Jack Lord den e papel 


Hawaii Five-O 


prinsipal di Captain Ste- 
phen (Steve) McGarrett, 
e hefe di un forsa poli- 
sial estatal espesial na 
Hawaii. Spesialmente e 
tema musikal komponé 
pa Morton Stevens ta 
hopi konosí i gustá. Hopi 
di e episodionan ta kaba 
ku e ekspreshon típiko di 
McGarrett: “Book ‘em”. 
E forsa polisial su kuar- 
tel tabata den un edifisio 
haltu situá den sentro di 
Honolulu, kapital di Ha- 
waii. Otro funshnarionan 
den e tim di Hawaii Five- 
O ta enserá e aktornan 


Danny Williams, Chin 
Ho Kelly Kono Ka- 
lakaua. 
Protagonista 
Jack 
Lord su nòmber mes 
tabata John Joseph 
Patrick Ryan. El a muri 
dia 21 di yanüari 1998 
na edat di 77 aña. 
K o - p r o t a g o n i s t a 
James Gordon Ma- 
cArthur a muri dia 38 
di òktober 2010 ku 72 
aña di edat. 
Tur otro aktor di Ha- 
waii Five-O tambe a 
fayesé. 

Mental Health Caribbean (MHC) verzorgt de geestelijke gezondheidszorg op Caribisch Nederland. Onze ambitie is de kwaliteit 
van het leven van de inwoners van Caribisch Nederland te verbeteren. Wil jij als ervaren behandelaar je steentje bijdragen 
aan de zorg? En vind jij het als psycholoog leuk om met ouderen en in een medische setting te werken? Dan zijn we op zoek 
naar jou! 


Medisch GZ-psycholoog 
(20-32 uur per week. Standplaats: Bonaire) 


Wat ga je doen? 
Je gaat vanuit MHC aan de slag binnen het ziekenhuis Fundashon Mariadal (FM) en het verpleeghuis Kas di Kuido. De focus 
van je werk ligt op (oudere) patiënten met neurocognitieve functiestoornissen. Binnen de ouderenzorg ben je verantwoordelijk 
voor de psychodiagnostiek (geheugenpoli) en psychologische behandeling van cliënten met neuropsychologische/ 
psychogeriatrische problemen. Je voert zowel psychodiagnostiek (NPO) als psychologische behandelingen zelfstandig uit. 


Samen met je collega medisch psycholoog ben je binnen FM ook inzetbaar voor medisch-psychologische behandeling en 
consultatie bij (poli)klinische patiënten met psychische problemen. 


Als GZ-psycholoog ouderenzorg help je ouderen met complexe en chronische problematiek op zowel somatisch en/of 
geriatrisch en/of psychiatrisch vlak. Je werkterrein is deels intramuraal (Kas di Kuido en ziekenhuis), deels extramuraal (poli 
en huisbezoeken). 


Je werkzaamheden bestaan uit: 
· 
Je voert intakes uit met cliënten en heteroanamnese met hun familie en naasten (systeem) 
· 
Je verricht aanvullende neuropsychologische diagnostiek (NPO) 
· 
Je brengt adviezen uit over de zorgbehoefte en psychologische behandeling en bejegening 
· 
Je geeft psycho-educatie aan cliënten, hun systeem en het team over de klachten en/of stoornis, de behandeling, 
de prognose en de manier waarop hiermee om te gaan. 
· 
Je stelt behandelplannen op, voert zelfstandig psychologische behandelingen uit en geeft gedragsadviezen aan 
zorgverleners 
· 
Je doet huisbezoeken voor diagnostiek en behandeling van thuiswonende cliënten. 
· 
Je doet consulten binnen verpleeghuis Kas di Kuido en het ziekenhuis. 
· 
Je levert een bijdrage aan multidisciplinaire overleggen (MDO). 
· 
Je denkt mee over zorginhoudelijk beleid en de ontwikkeling van de (psychogeriatrische en gerontopsychiatrische) 
ouderenzorg op Bonaire 
· 
Je werkt nauw samen met andere disciplines zowel intern als extern 
· 
Je draagt zorg voor een zorgvuldige dossiervoering en cliëntregistratie in het EPD. 


Functie: Wat vragen wij van jou? 
- 
Je beschikt over een afgeronde opleiding tot GZ-psycholoog, met kennis en expertise over de neuropsychologie 
en/of ouderenpsychologie 
- 
Je beschikt over meerdere jaren werkervaring en over een brede kennis van psychopathologie 
- 
Werkervaring in de ouderenpsychologie, specifieke met de doelgroep ouderen met neurocognitieve functiestoornissen, 
is een pré. 
- 
Je werkt en denkt systemisch. 
- 
Je hebt kennis van het omgaan met cliënten van verschillende etnische achtergronden. 
- 
Je houdt je binnen het vakgebied actueel/up to date door/middels aansluiting bij de betreffende beroepsvereniging. 
- 
Je spreekt Papiamentu en Nederlands óf hebt een talenknobbel zodat je Papiamentu jezelf snel eigen kunt maken. 
Het spreken van Spaans en/of Engels is een pré. 
- 
Je kunt je schriftelijk en mondeling goed uitdrukken en bent zorgvuldig en tijdig in je dossiervoering en 
administratie. 
- 
Je hebt een flexibele werkhouding, kunt zelfstandig werken en bewaakt je eigen grenzen. 


Organisatie: Wat bieden wij? 
Inschaling hangt af van je achtergrond en werkervaring en vindt plaats in FWG 65 (min $ 4.533,- en max $ 6.625,-). De 
bedragen zijn bruto per maand bij een fulltime dienstverband (40 uur). We bieden een contract voor de duur van twee 
jaar, met mogelijkheid tot verlenging. 


Verder bieden we een dynamische werkomgeving met ontwikkelmogelijkheden en goede secundaire arbeidsvoorwaarden. 
Zo draagt MHC ruim bij aan je pensioenopbouw en wordt er tegemoet gekomen in de eventuele verhuis- / 
emigratiekosten. 


Kom je ons team versterken? 
Heb je interesse in deze functie, stuur dan je sollicitatie en CV vóór maandag 24 april 2023 naar 
secretariaat@mentalhealthcaribbean.com 
De (online) gesprekken vinden plaats op dinsdag 2 mei 2023 en woensdag 3 mei 2023 
Indien je vragen hebt kun je contact opnemen met teamleider Signalda Domacassé (+599 7961021 of 
signalda.domacasse@mentalhealthcaribbean.com) 


Bij gelijke geschiktheid genieten kandidaten uit het Caribisch Gebied of kandidaten die hun wortels hebben in het Caribisch 
Gebied de voorkeur. 


Andere vacatures 
Voor MHC zijn we met regelmaat op zoek naar meer enthousiaste, nieuwe collega’s! Kijk voor alle actuele vacatures op onze 
website: www.mentalhealthcaribbean.com/vacature 


Acquisitie wordt niet op prijs gesteld. 


KRALENDIJK -- Aña 
pasá Tourism Corporation 
Bonaire (TCB) a firma un 
akuerdo di kolaborashon 


Programa ‘Bonaire Tourism Scholarship’ ta habrí pa aplikashon 


ku Guardian Group Fatum 
(GGF), pa konhuntamente 
lansa un inisiativa edukati- 
vo pa komunidat boneriano 


titulá 'The Bonaire Tourism 
Scholarship Program'. 
Komo parti di TCB su 
ophetivonan di turismo ta 


pa eduká i inspirá e komu- 
nidat boneriano, a desaroyá 
e programa akí pa mehorá 
profeshonalnan den e indu- 


stria di turismo. 
Na 2022, en total risibí 
59 registrashon i tabatin to- 
tal 19 kandidato ku a bini 
na remarke. TCB ke sigui 
enkurashá komunidat pa 
probechá di e oportunidat 
úniko akí, pa por sigui de- 
saroyá nan abilidat. E a- 
plikashon pa e programa ta 
habrí for di awor te ku 9 di 
yüni. Pa registrá i pa lesa 
mas tokante e tremendo in- 
isiativa akí, bai riba www. 
bonairescholarship.com 
‘Bonaire Tourism Schol- 
arship Program’ ta yuda 
funda kurso individual di 
desaroyo 
profeshonal 
i 
kurso akadémiko fultaim 
riba tur tereno di hospitali- 
dat i maneho di turismo pa 
programanan riba nivel di 
MBO, Bachelor i Master. E 
beka di estudio ta hasi po- 
sibel pa studiantenan i no- 
studiantenan meritorio pa 
alkansá nan metanan edu- 
kativo i profeshonal i pa 
realisá nan soño. Ademas 
e programa di beka di estu- 
dio, ta hasi posibel pa e par- 
tisipantenan pa hasi uso di e 
posibilidatnan pa kontinuá 
ku nan desaroyo profesho- 
nal. E beka di estudio akí 
ta un medio efektivo tambe 
pa mehorá tumamentu den 
servisio di hendenan lokal i 
stimulá preservashon i kre- 
sementu profeshonal den 
sektor turístiko di Boneiru. 
Den kolaborashon ku GGF, 
TCB ta otorgá beka di es- 
tudio individual na mini- 
malmente 10 partisipante 
pa kada aña akadémiko. E 
bekanan di estudio ta funda 
entre 200 te ku 3000 dòler 
pa kada aña akadémiko, 
dependiente di e tipo di 
programa ku e partisipante 
skohe i e partisipantenan lo 
risibí esaki den e promé aña 
di nan estudio. Ta otorgá 
e bekanan di estudio sola- 
mente pa paga e estudio i ta 
entregá e sèn direktamente 
na e universidat, òf 'hoge- 
school'. E beka pa estudio 
akí no ta un beka pa paga e 
gastu di estudio kompleto, 
e partisipantenan pues tur 
aña di nobo tin ku hasi un 
petishon pa risibí e beka di 
estudio. 

Un biaha mas eksitoso dia habri na L.V.V. Djadumingu 2 di aprel, kantidat di hende 
a pasa na L.V.V., pa mira, kumpra i disfrutá di e ambiente. Diferente komentario, pa 
promé biaha nan a bai e aktividat i no tabata sa ku e ta asina bon bishitá. No sola- 
mente adulto, pero adulto mayó i mucha chikitu, tur a pasa un momentu plasentero. 
Esei ta loke hendenan tabata komentá durante e aktividat. 
Eksitoso dia habri na L.V.V. 

KRALENDIJK 
-- 
Djadumingu Janilsa Of- 
ferman a bolbe bai ku e 
premio máksimo Kanto 
Krioyo Hubenil 2023. No 
solamente e, pero tambe 
agrupashon musikal FMK, 
a bolbe gana. 
Djasabra nan a bai ku e 
premio máksimo di Kanto 
Krioyo Grandi. E dirigente 
tabata mas ku kontentu, su 
trabou fuerte i serio ku e 
grupo di hóbennan a duna 
tremendo resultado. 
Tico Balentien a re- 
sultá tantu pa Kanto Kri- 
oyo Hubenil komo grandi, 
e mihó areglista. Promé 
ku a saka e ganadó apso- 
luto, maestro di seremonia, 
Aimed Ayubi, a yama e 


Janilsa Offerman ganadó Kanto Krioyo Hubenil 


promé finalista i e ganadó 
dilanti. 
Tabata notabel, ámbos 
hopi nèrvioso i emoshoná, 
ken ta bai gana. Momentu 
a menshoná e ganadó, ám- 
bos no por a kontené nan 
lágrima di tenshon. 


Resultado: 
Mas popular Janilsa Of- 
ferman FMK 
4. Swenthely Mercera 
3. D'ange St. Jago J&C 
Friends 
2. Mayci Trenidad Jom 
& Company 
1. Raiza Wilsoe J & C 
Friends i ganador apsoluto 
Janilsa Offerman kantando 
ku FMK. 

KRALENDIJK -- Nis- 
hanthalie Molina, un ho- 
bensita di apénas 10 aña, ya 
tin su propio negoshi. ‘Al- 
ways Glow’ ta nòmber di e 
produkto ku e ta bende. Ta 
trata di Lipgloss. Anto pa 
koroná obra, no solamente 
e ta bende e produkto, pero 
e mes ta traha e Lipgloss. 
Aki aya su mama ta dun’é 
un man. Mas ku klaro, e no 
por hasi sierto kos. 
Ya Nishanthalie Mo- 
lina tin mas o ménos 1 aña 
ta traha i bende su mes 


Nishanthalie Molina ku ‘Always Glow’ 
Hobensita di 10 aña ku su mes negoshi 


produkto, yamá Always 
Glow. E tin un grupo di kli- 
ente ku ta masha kontentu 
kuné. Tin algun mucha 
chikitu, ku konosé Nishan- 
thalie su ‘lipgloss’ i tur ka- 
minda nan top’é, ta obligá 
nan mayor pa kumpra kos. 
E mes ta konta sèn i debol- 
bé e kliente sèn. Di e mane- 
ra aki e ta siña konta stabil i 
tin bon balor di sèn. 
Riba 
potrèt 
Nishan- 
thalie, durante Taste Òf 
Bonaire na Rincon, wikènt 
pasá. 


K R A L E N D I J K - 
-Despues di algun aña, 
atrobe MBO por a orga- 
nisá un dia habrí, kaminda 
por a inskribí pa bai e skol 
personalmente. Si por a in- 
skribí pa medio di online. 
Liset de Keijzer, direktor di 
MBO a bisa e ta kontentu 
kon ta bayendo ku e dia 
di inskripshon i si e ke re- 
marká, pa hendenan kumpli 


Eksitoso dia di inskripshon na MBO 


ku palabrashon. 
“Nos a manda 200 in- 
vitashon, mas ku 50 ko- 
lega tabata presente pa 
yuda e famianan. Tin hopi 
hende no a kumpli ku e pa- 
labrashon, esei ta un desep- 
shon pa nos. Ta importante 
pa e hende presentá. Sigur 
ta bai tuma kontakto atrobe 
ku esnan ku no a presentá 
riba e dia. Ta importante 


kumpli ku e palabrashon. 
E ta parti di bo formashon 
i estudio. Si mi mester bisa, 
nos ta skol ta kontentu ku 
esnan ku a bini. BBL ta 
hañando hopi atenshon. Ta 
trata di un forma di stu- 
dia i traha, loke hopi ta 
hasiendo awor. Ya tin 15 
di e opleiding i hendenan 
ta kontentu esei. Pa loke ta 
trata e parti di atministras- 


hon, tin 3 opleding di nivel 
2, 3 i 4. Tambe hopi hende ta 
buska informashon pa estu- 
dio di maatschapelijkezorg. 
E dia a bai bon. Hendenan a 
pasa pa tuma informashon. 
Despues di aprel, mei tam- 


be por inskribí pa un kurso. 
Djis pasa personal, esei ta 
mas mihó pa komuniká. 
Pero riba e website di MBO 
www.mbobonaire.com tin 
informashon amplio. 

Ser amabel parse fásil, 
pero lo bo keda sorprendí di 
lo difísil ku e ta. E ta algu nos 
tur lo mester praktiká kada 
dia, pero den loke nos mester 
enfoká nos espesialmente 
durante Kuaresma. Esaki ta 
e 3 komponentenan ku e fa- 
moso eskritor hesuita James 
Martin ta usa pa pone den 
práktika e amabilidat den su 
bida diario: 


1. No 
sea 
brutu. 
“Aunke bo ta kan- 
sá, débil òf fadá òf 
frustrá òf di strès, 
no tin nesesidat pa 
transmití bo miser- 
ia na e persona 
banda di bo. Bo por 
skohe pa no ta bru- 
tu”. 


2. “Honra 
esnan 
ousente. Basta di 
papia trai lomba di 
hende. Nada ta mas 
dañino pa e ambiente 
sosial. Esaki lo laga e 
hendenan sinti nan 
mes malu ora nan 
haña sa. I normal- 
mente ta kaba kuna 
ta haña sa”. 


3. I por último: “Duna e 
benefisio di duda. Si 
bo no ta sigur di 
loke un persona ke 
bisa -konsehá-, 
puntra. Semper 
asumí bon moti- 
bunan. E por parse 
un detaye chikí i ser 
amabel lo por parse 


opvio, pero e ta den 
sentro di e bida kris- 
tian”. 


Amabilidat ta bira mas fásil 
ora bo establesé otro práktika 
spiritual, un ku lo hasi nos bon 
den mantené despues di ku 
Kuaresma kaba: keha ménos. 


“Stòp di keha asina tantu”, 
Martin ta bisa. “Un di e kos- 
nan di kua mi a duna kuenta 
últimamente ta lo desagradabel 
ku ta kehamentu konstante. I 
ku kua frekuensia e ta kondusí 
na falta di speransa. Mi a 
konosé algun poko kampeon 
di kehamentu i inkluso un es- 
pasio kòrtiku di tempu banda 
di nan a laga mi sinti mi mes 
malu”. 


“Por supuesto ku ta impor- 
tante kompartí bo frustrashon- 
nan i lucha ku bo famia i ami- 
gunan, i ku Dios den orashon, 
pero no ta hasi falta ser kon- 
stantemente negativo ku tur 
persona konosí rònt di bo”, el 
a añadí. 


E benefisio? Martin ta bisa 
ku e práktika aki ta hasié “mu- 
chu mas felis i sereno. Ya mi 
no ta fuente di kehamentu, 
asina ku mi no ta desanimá 
otronan i mi no ta arepentí 
tantu di loke mi ta bisa. E ta 
un práktika bastante salud- 
abel”. 


Martin ta atmití ku bida tin 
e tendensia na imponé su mes 
riba e kaminda di e práktika 
partikular aki. “Bida semper ta 


2 kos ku bo mester hasi 
promé ku Kuaresma kaba 


Caryn Rivadeneira 


poniendo algun opstákulo 
riba bo kaminda – salú malu, 
problemanan ekonómiko, 
luchanan den famia i na tra- 
bou,…-, asina ku kehamen- 
tu ta fásil, e ta parse natural, 
pero e klave ta na sa ku bo 
no mester keha, abo ta sko- 
he”. 


Espesialmente, e hesuita a 
indiká, na e lus di resureks- 
hon, ku nos ta spera durante 
Kuaresma. “Ora bo ta ron- 
doná di kristiannan ku ta 
keha konstantemente, bo ta 
kuminsá na puntra bo mes si 
realmente nan ta kere ku 
Kristu a resusitá, ku nada ta 
imposibel pa Dios, i Ku Spir- 
itu Santu ta poderoso entre 
nos”, e ta bisa. 


“E negatividat venenoso 
aki por hiba nos bèk na graf. 
Manera si tur speransa lo 
tabata pèrdí. Pero resurek- 
shon, e kapítulo final di e his- 
toria di Kuaresma, ta un Bon 
Notisia!”. 


Biba e Bon Notisia aki 
sin keha asina tantu – 
Martin ta konkluí- lo hasi 
bo sinti bo mes mas felis i 
lo hasi e otronan rondó di 
bo mas felis. “Tambe lo bo 
sinti bo mes mas agradesidu 
ora bo atenshon ta stòp di 
enfoká riba kosnan chikí 
molestoso”,e ta konkluí, 
“asina ku mas felisidat pa bo 
i pa tur otro, ki mihó pago 
ku esaki?”. 


“Ami ta resurekshon i bida” 


Dikon Siman Santu ta kambia 
di fecha kada aña? 


Outor: Teresa Vallés 


E Aña litúrgiko no Ta tene su mes estriktamente na e aña 
kalènder, sino ku e ta varia di akuerdo ku e siklo lunar. 


Nan ta konta e historia, ku riba e anochi den kua e pueblo 
hudiu a sali di Egipto, tabatin luna yen i esaki a permití nan pa 
no usa lampinan p’asina ku e sòldánan di fárao lo no a desku- 
brí nan. 


Hudiunan ta selebrá e akontesimentu aki kada aña den e Pasku 
hudiu òf “Pesaj”, ku semper ta konkordá ku un anochi di luna 
yen, den rekuerdo di e israelitanan ku a hui di Egipto pasando 
dor di Laman Kòrá. 


Nos por ta sigur, por lo tantu, di ku e promé Djaweps Santu 
di historia, ora Hesus tabata selebrá e Pasku hudiu ku su di- 
sipelnan, tabata un anochi ku luna yen. 


Ta p’esei, Iglesia ta fiha e Djaweps Santu den e luna yen ku ta 
presentá entre e luna di mart i aprel i tumando e fecha aki 
komo sentro di e Aña litúrgiko, e sobra fechanan ta move den 
relashon ku esaki i tin algun fiesta ku ta varia di fecha un òf 
dos siman. 


E fiesta ku ta kambia aña pa aña, ta: 


· Djarason di Shinishi 
· Siman Santu 
· Pasku di Resurekshon 
· Asenshon di Señor 
· Pentekòster 
· Fiesta di Kristu Rei 


Tambe tin fiestanan litúrgiko ku nunka ta kambia di 
fecha, manera por ehèmpel: 


· Pasku di Nasementu 
· Epifania 
· Kandelaria 
· Fiesta di San Pedro i San Pablo 
· Asunshon di la Bírgen 
· Fiesta di tur santu 


Manera ta e kustumber 
djamars anochi 4 di aprel 2023 
lo tin e Misa Krismal na Kate- 
dral di Pietermaai. 
Ta trata aki di un selebras- 
hon relashoná direktamente ku 
Djaweps Santu, pero ku pa 
rasonnan práktiko, kaminda tur 
saserdote por partisipá na dje, 
ta selebr’é riba e promé dian- 
an di Siman Santu. E ta e misa 
di renobashon di promesanan 
saserdotal i di bendishon di e 
zetanan santu ku na final di misa 
e saserdotenan ta pasa rekohé 
nan pa hiba nan na nan parokia, 
for di kua ta atministrá nan 
p’asina fielnan por risibí e 
sakramentunan di boutismo, 
konfirmashon i huntamentu di 
enfermonan (Santoli). 
E Misa Krismal ku ta ser 
selebrá dor di e Obispu ku tur 
saserdote di e diósesis, ta un di 


e prinsipal manifestashonnan di 
e plenitut saserdotal di e 
Obispu i komo signo di e union 
estrecho di e saserdotenan 
kuné. Den dje ta konsagrá e 
Santu Krisma i ta bendishoná 
e zetanan di katekumenonan i 
zeta di enfermonan. 
E Santu Krisma, kier men 
e zeta perfumá ku ta representá 
Spiritu Santu mes, ta ser untá 
na nos huntu ku su karismanan 
riba dia di nos boutismo i di nos 
konfirmashon i tambe den or- 
denashon di saserdote i obispu. 
E palabra krisma ta bini di 
latin: chrisma, ku ta nifiká hunt- 
amentu. Asina ta yama e zeta i 


bálsamo mesklá ku e obispu 
ta konsagrá pa hunta esnan 
ku ta ser batisá i marka es- 
nan ku ta konfirmá. Tambe e 
Obispunan i saserdotenan ta 
ser huntá ku esaki riba dia di 
nan ordenashon sakramental. 
Liturgia kristian a akseptá 
uso di Tèstamènt Bieu, den 
kua reinan, saserdote i pro- 
fetanan tabata ser huntá ku e 
zeta di konsagrashon, ya ku 
nan tabata e prefigura di Kris- 
tu, kual nòmber ta nifiká “esun 
huntá di Señor”. Ta traha kris- 
ma ku zeta i aroma o materia 


ku ta hole dushi pa nifiká “e bon 
oló di Kristu” ku kua ta 
despedí di esnan batisá. 
Ku e zeta di katekume- 
nonan ta ekstendé e efekto di 
eksorsismo, pues esnan batisá 
ta fortalesé, ta risibí e forsa di- 
vino di Spiritu Santu, pa nan por 
renunsia di malu, promé ku nan 
bolbe nase di e fuente di bida 
den boutismo. E zeta aki ta un 
sorto di krema di hunta di koló 
bèrdè/gel ku nan ta saka di oleifi 
i otro matanan. 
E zeta di enfermonan, kual 
uso Apòstel Hakobo ta testiguá, 


ta remediá e dolónan di alma 
i kurpa di esnan enfermo, 
p’asina ku nan por soportá i 
vense ku fortalesa e enferme- 
dat i haña pordon di pikánan. 
E zeta ta simbolisá e vigor i 
forsa di Spiritu Santu. Ku e 
zeta aki Spiritu Santu ta an- 
imá nos i transformá nos en- 
fermedat i nos morto den 
sakrifisio salbador manera 
esun di Hesus. 


Relashoná ku esaki lo no 
tin selebrashon di Misa den 
ningun parokia djamars awor 
19 di aprel den ningun pa- 
rokia aki na Kòrsou i ta bon 
pa tantu nos saserdotenan 
komo fielnan tene kuenta ku 
pidimentu di Misa pa kualke 
intenshon riba e dia ei. 


Misa Krismal 


Djamars 4 di aprel 2023 pa 7’or di anochi den katedral di Pietermaai 
Lo no tin Misa riba e anochi ei den ningun parokia aki na Kòrsou 

ARUBA 
STATIA/SABA/ST. MAARTEN 


PHILIPSBURG 
– 
Djasabra 25 di mart Mi- 
nister di Hustisia, Anna 
Richardson i Minister di 
Hubentut i Deporte, Drs. 
Rodolphe Samuel, a topa 
ku Alpha Leo Club di 
Sint Maarten i Parlamento 
Hubenil, pa diskutí uso di 
despositivo di nikotina bou 
di hubentut di Sint Maarten. 
E ministernan tabata 
presente ku un proposi- 
shon prepará pa e studian- 
tenan ku e meta pa atendé 


Enkuentro ku Alpha Leo Club i Parlamento Hubenil 


ku diferente solushon. E 
proposishon ta inkluí tambe 
un investigashon di e pors- 
entahe di hubentut ku ta 
komprometé ku e reto. 
Durante 
e 
komber- 
sashon, e studiantenan a 
papia tokante kon fásil ta pa 
haña akseso na despositivo 
di nikotina. 
Tur partido ta di akuerdo 
ku mester aktualisá e leinan 
pa prohibí benta di nikotina 
ku hubentut. Ámbos klup 
tin e intenshon pa tene kon- 


venshon na skol meskos 
tambe kampaña den media 
ku e meta pa mustra e im- 


paktonan negativo di uso di 
nikotina. 
E ministernan a sigurá 


e studiantenan ku uso di 
nikotina bou di hubentut tin 
atenshon di Gobièrnu. 


O R A N J E S T A D 
(EUX) – Kuater di e 
sinku miembronan nobo 
eligí di Kolegio Elek- 
toral, a asumí nan fun- 
shon djaweps. 
Despues ku e kom- 
ishon elektoral sentral 
a konfirmá resultado di 
elekshon di siman pasá i 


Miembro nobo Kolegio 
Elektoral 
a repasá e kredensialnan 
di e kandidatonan eligí, e 
kuater miembronan eligí 
a risibí nan enkargo. 
E di sinku kandidato, 
Raime Richardson, no ta- 
bata riba e isla i lo asumí 
su enkargo riba un fecha 
mas despues. 


THE BOTTOM – En- 
tidat Públiko Saba, den ko- 
laborashon ku e kontratista 
lokal, Work Monster, a in- 
stalá un kònteiner modifiká 
na Fort Bay, kaminda pasa- 
heronan di fèri por warda 


Área di espera pa pasaheronan di fèri 


riba nan biahe. E inisiativa 
a bini for di diputado Bruce 
Zagers, kende a sinti ku 
mester hasi algu pa protehá 
e pasaheronan di fèri kontra 
solo i áwaseru. E staf di haf 
tabata enbolbí pa bini ku 


un manera pa krea akomo- 
dashon pa e pasaheronan di 
fèri. Zagers en partikular a 
menshoná Omar Johnson, 
kende mesora a bai di akue- 
rdo ku e idea i kende a duna 
un aporte balioso. 


Dabboussi Developments BV 
ta buska 
un (1) mètsla 
un (1) lasser 
Interesadonan por manda su CV na 
info@dabboussiholdingbv.com 
tel. 717.3666 


Dabboussi Motors B.V. 


ta buska 
un (1) Elektro Mekániko 
tres (3) Mekániko 
dos (2) Mekániko (sakadó di sla) 
Interesadonan por manda su CV na 
gm@jadsmotorsbv.com 


Jad’s Motors B.V. 


ta buska 
HR Supervisor 


Interesadonan por manda su CV na: 
gm@jadsmotorsbv.com 

ARUBA 
HULANDA 


ROTTERDAM – Riba 
un tereno tres di un kas na 
Rotterdam, e servisio di 
inspekshon nashonal pa 
protekshon di bestia, LID, 
siman pasá a topa ku un 
grupo di bestia seriamente 
deskuidá. Ta trata di un 
krusada di kachó tipo wòlf, 


Doño tabata tene nan den isolashon total 
Kas yen di bestia deskuidá 


dos otro kachó i dos pushi, 
ku e doño tabata tene tur 
den isolashon total. Esaki 
LID ta informá djaluna. 
E bestianan debí na iso- 
lashon, tabata demostrá 
un komportashon ku hopi 
miedu. E servisio di in- 
spekshon a tuma tur e be- 


stianan den beslag i hiba 
nan un lokalidat sekreto. 
Despues di a risibí un 
notifikashon, LID a bai tira 
bista den e kas. Ya nan taba- 
tin sospecho ku tabata trata 
e bestianan malu, entre otro 
pasobra bisiñanan a konta 
ku anochi hopi biá nan ta- 
bata tende un wòlf yora. 
Durante e kontròl a topa 
ku e wòlf, den un kouchi 
riba un flur di betòn, sin 
ningun forma di ilumi- 
nashon, ventalisashon, awa 
òf kuminda, e servisio di 
inspekshon ta informá. E 
kas tabata hole amoniak 
fuerte. E bestia parse no ta- 
bata mira bon i tabatin hopi 
miedu, probablemente dor 
di ta será solitario. 
Den mesun depósito ta- 
batin tambe un kouchi ku 


dos pushi belgikano aden. 
Den e kouchi sushi yen di 
pupu i pishi, tabatin apénas 
lus i e bestianan akí tambe 
tabata hasi un impreshon di 
hopi miedu. E bestianan akí 
tampoko tabatin kuminda. 
Sí tabatin un kantidat limitá 
di awa sushi. 
Na un otro sitio riba e 
tereno tabatin dos kachó, 


hopi leu for di otro den 
kouchi yen ku sushi. Un 
di e bestianan tabata tras 
di un muraya i kurá haltu. 
E bestia yen di miedu taba- 
tin herida i tampoko tabatin 
kuminda i awa. 
E doño di e bestianan 
a haña un prosèsverbal, 
miéntras Ministerio Púb- 
liko ta investigando e kaso. 


AMSTERDAM – Korte 
a duna kastigu di prizòn te 
15 aña pa e grupo franse- 
belgikano di ocho persona, 
ku ta keda tené responsabel 
pa atrako dia 19 di mei 2021 
riba Schöne Edelmetaal 


Korte ta haña violensia ku arma ménos fuerte 
Te 15 aña di prizòn pa atrakadónan transporte di plaka 


na Amsterdam-Noord i e 
violensianan ku a sigui na 
Broek na Waterland. 
Dia 15 di novèmber aña 
pasá Ministerio Públiko a 
eksigí 18 aña di prizòn pa 
shete hòmber i 5 aña pa 


un ko-sospechoso, debí na 
un atrako ku a produsí 4,2 
mion euro. Un parti di e bo- 
tin total di 14,5 euro, ainda 
ta pèrdí. 
Korte a pone ménos kas- 
tigu, pasobra e no ta haña e 
violensia ku arma di kande- 
la di e grupo fuerte, manera 
Ministerio Públiko a indiká 
un aña i mei atras. Hopi 
agente polisial a deklará ku 
a tira dirigí riba nan durante 
huida di e atrakadónan di- 
rekshon Broek na Water- 


land. 
Korte a yega na e 
konklushon ku no ta tur e 
atrakadónan a tira. Tur hen- 
de naturalmente konosé e 
atrakadó ku tabata para tira 
den laira pafó di Schöne 
Edelmetaal, otro banda di 
Canta. El a haña 12 aña di 
prizòn. E atrakadó ku a tira 
dirigí riba un outo di polis, 
un hòmber di 39 aña, a haña 
e kastigu di mas haltu, 15 
aña. 
Ta konsiderá e hòm- 


ber di 45 aña komo e lider 
i e tambe a haña 15 aña di 
prizòn. El a duna e señal pa 
kuminsá. Tambe el a hasi 
preparashon pa e atrako, 
manera eksplorashon i a hür 
un apartamentu kaminda el 
a prepará e atrako huntu ku 
e otronan. Di e otro sinku 
sospechosonan, tres hòm- 
ber a keda sentensiá na 10 
aña di prizòn pa nan ròl di 
e atrako. Dos hòmber di 20 
aña a risibí respektivamente 
6 i 2 aña di prizòn. 


SITTARD – Polis a de- 
tené un hòmber sospechá 
di asesinato di Xavier Dur- 
linger di Sittard. Ta trata di 
un hòmber di 23 aña for di 
mesun sitio. 
Na mei aña pasá Durlin- 
gen di 19 aña a desaparesé. 
Un siman despues a haña su 


Detenshon pa asesinato 


kurpa sin bida den un mon- 
di den su bario. 
Polis a saka afó ku ta un 
krímen. Durante e inves- 
tigashon a investigá dife- 
rente kas. Tambe e kaso a 
haña atenshon kuater biá 
den Opsporing Verzocht, 
1Limburg ta skirbi. 


Dia 7 di mart den e pro- 
grama di búskeda, a pidi 
atenshon pa un siklista. Por 
a mira esaki riba diferente 
imágen di kámara i a keda 
mirá komo e posibel tes- 
tigu. E baiskel riba kua e 
tabata kore posiblemente 
ta di e víktima. E petishon 


a produsí 120 tep di tele- 
videntenan. E hòmber ku 
awor a detené ta e siklista 
enbolbí.Anteriormente 
a 
arestá un hòmber di 19 aña 
ku tabata enbolbí na ases- 
inato di Durlingen. Na yüni 
2022 a laga e sospechoso- 
nan aki den libertat, paso- 


bra su DNA no ta kuadra ku 
e spor ku a haña kaminda a 
haña kurpa di e víktima. 
E sospechoso di 19 aña 
formalmente ainda ta so- 
spechoso. Esaki ainda ta 
asina, e investigashon ta 
andando, segun un bosero 
di Ministerio Públiko. 

ARUBA 
ARUBA 


ORANJESTAD -- Ta 
danki cu Polis a haya tip, 
a yega na Dennis Stamper. 
Un piscado cu a haya un 
bulto cu 20 paki di cocaina. 
Si Polis no a yega na dje, 
probablemente e doñonan 
di e cargamento lo a kita su 
bida. Esaki pasobra ya nan 
tabatin contacto cu ne y ta- 
bata sa ken e ta. Den Corte 
e piscado aki cu a scapa 
milagrosamente kier a kita 
tur cos for di su lomba, ha- 
ciendo como sifuera cu e 
no a pensa mes cu e bulto 
lo tabatin droga sino te al- 
gun dia despues, ora cu el a 
lesa esaki den prensa. 
Corte a trata diabierna 
mainta caso di un piscado 
cu a haya 20 kilo di cocai- 
na y un tiki mas el a perde 


ORANJESTAD 
-- 
Diasabra 
atardi 
algun 
persona a tuma nota di 
un auto cu lo a para pa 
zuid di Divi Phoenix, y 
un homber lo a bira malo 
y/of tawata actua straño. 
E homber lo a baha y cay 
for di e auto. 
Na yegada di polis- 


Polis a scapa piscado cu a haya bulto di 
cocaina di su morto 


su bisa. Dennis Stamper 
hunto cu su pareha a bay 
pisca na Boca Druif. En 
bes di pisca a haya bulto di 
20 kilo. Ora cu a cuminsa 
bende droga e doño a hera 
likid’e. 
Yicauris de la Rosa 
(pareha di Stamper), Yila- 
rio Schmidt y Pedro Vro- 
lijk, tabata e otro acusa- 
donan diabierna mainta 
den Corte. Ministerio pu- 
blico a acusa nan cu den e 
periodo di augustus pa oc- 
tober 2022, nan a transpor- 
ta, entrega of tabatin den 
nan poder cierto cantidad 
di cocaina. Den e caso di 
Stamper y su pareha ta pa- 
pia di 20 kilo, den caso di 
Schmidt ta 10 kilo y Vro- 
lijk 5 kilo. 


Na inicio di augustus 
tabatin un cantidad grandi 
di bulto di cocaina a yega 
costa di Aruba. Autoridad- 
nan a confisca un total di 
19 bulto y den cada bulto 
tabatin 20 paki di mas o 
menos 1 kilo. A resulta cu 
aparentemente tabata falta 
por lo menos un bulto. 
Esun cu Stamper a pisca. 
Tabata den e mesun luna 
ey cu Dennis Stamper (24) 
a bay pisca cu su pareha 
Yicaurius de la Rosa (40) 
tras di e Anker grandi na 
entrada di Sero Colora- 
do. Pa nan suerte of mala 
suerte a topa cu un bulto, 
cu aunke nan no sa kico e 
tabata contene, a lastra hin- 
ca den nan auto. No a habri 
e bulto aki mesora sino al- 
gun dia despues. 
Segun Dennis a conta, 
ora cu a habri un di e paki- 
nan berde, esaki tabata 
contene algo blanco. Pero 
prome cu esey, el a hura cu 
e no a pensa cu por tabata 
trata di droga. Pakico el a 
coy e bulto bay cu ne toch, 
e no por a bisa cu solamente 
“diablo a domina mi”. 
El a keda insisti cu e no 
a gana placa cu e droga y 
solamente e tabatin esaki 
den su poder. “Mi kier a 
djis deshaci di e droga,” el 
a bisa pero no por a splica 
di con e no a yama autori- 
dadnan. 
Den e dossier ta para cu 
a hinca droga den sakito 
y a “duna”: hende, entre 
otro un tal Vanessa. Sinem- 
bargo tin mensahenan di 
whattsapp unda ta papia 
den codigo y esaki ta parce 
benta di algo cu lo ta ilegal. 
Pasobra no ta menciona 
kico e ta. Hecho ta e prin- 
cipal acusado ta bisa cu 
el a duna Schmidt 10 kilo 
pa e bende p’e. E cifranan 
no tabata cuadra mucho of 
tabata parce cu un a horta 
otro, entre nan e pareha di 
Stamper. 


E pareha ta bisa cu taba- 
tin solamente 5 paki a keda 
niun hende a splica kico a 
pasa cu e resto. 
Vrolijk a declara cu De 
La Rosa a pidi’e busca 
bende pa 5 paki, pero e 
prijs cu un hende kier a 
paga tabata 25 mil florin 
pa 5 kilo y el a hay’e esey 
demasiado poco, pasobra e 
kier a bay biba na Merca. 
Na final a haya un otro 
cumprado interesa den 3 
paki pa 20 mil florin. 
Pero si e benta por a 
tuma luga no por saca afo, 
pero hecho ta cu droga no a 
haya na e cas. 
Tin diferente declara- 
cion cu a habri un paki so 
cu a regala. Pero niun hen- 
de ta bisa kico a pasa cu tur 
e resto di e droga. E ben- 
demento of oferta pa paki 
di un kilo na prijs di baca 
flaca a hala atencion. Esta 
di esnan cu a perde e droga 
aki. 
Riba e bulto tabatin un 
X marca y e doño cu a scu- 
cha cu a bende cu un tal 
Vanessa a cuminsa investi- 
ga. Riba un anochi Dennis 
a bay subi su auto, ora cu 
cuatro homber a lastra sake 
y hinc’e den un otro vehi- 
culo. Despues el a declara 
cu e hombernan aki cu nan 
cara tapa, a lora un paña 
na su cara. El a keda asina 
te ora cu nan a yega Vader 
Piet. 
Cu arma den man, a 
puntr’e kico a pasa cu e 
droga y unda e resto ta. 
Nan a sigur’e cu nan sa 
cu el a haya droga debi na 
e bentanan cu el a bin ta 
haciendo. E ordo tabata e 
siguiente dia nan mester 
haya e 10 kilo cu el a bisa 
nan ta na cas di un persona 
na Zeewijk. Nan a pone 
despues lomba pa nan y a 
bis’e cu e no por bira te ora 
cu e tende un tiro. Asina di 
un forma of otro el a logra 
yega su cas. 


Dos dia despues autori- 
dadnan a scap’e di morto. 
A deten’e a base di un tip 
ricibi, segun Fiscal a splica 
den Corte. Tin PV traha cu 
ta bisa cu Dennis Stamper 
a haya un bulto di droga na 
costa y inclusive a duna su 
number di celular. 
Tambe Fiscal a splica cu 
inicialmente a papia cu ne 
como testigo, pero ora cu 
el a cuminsa basha abou, 
a para e interogacion y a 
inicia e proceso pa scuch’e 
como sospechoso. Den e 
investigacion a bin haya 
sa cu e bulto cu el a haya, 
cual saco el a deshaci di 
dje banda di Barcadera, 
tin e mesun marca cu e 19 
bultonan cu autoridadnan a 
confisca e luna ey tambe, 
esta e letter X. 


A base di e diferente 
declaracionnan, a haya sa 
e cantidad cu cada uno ta- 
bata envolvi den dje. Pero 
loke sa tambe sigur ta cu 
un bulto tabata contene 20 
pakete di 1 kilo, manera es- 
nan confisca door di auto- 
ridadnan. Mirando e rol cu 
cada un a hunga y e hecho 
cu tur, cu excepcion di Vro- 
lijk, ta first offender a yega 
na e siguiente demanda. 
Den esaki tambe a tene 
cuenta cu e castigo cu Hof 
normalmente ta impone. 
Pa Stamper 42 luna di 
cual 12 luna ta condicio- 
nal, kitando e tempo cu el 
a pasa cera caba y 2 aña di 
prueba. E mesun castigo 
aki a pidi pa su ex pareha. 
Den e caso di Schmidt a 
pidi 30 luna di cual 10 luna 
ta 
condicional, 
kitando 
e tempo cu el a pasa cera 
caba y 2 aña di prueba. 
Finalmente pa Vrolijk, 
a pidi 24 luna di cual 8 
luna ta condicional, kita e 
tempo sinta caba, y 2 aña 
di prueba. 
Aki tres siman tin sen- 
tencia den e caso aki. 


Homber lo a bira malo y sali 
cay for di auto 


nan nan a tuma nota di 
e homber, cu a cana di- 
reccion lama patras di e 
matanan. Eynan nan a bin 
haya sa cu e persona lo 
ta sufri di epilepsia y lo 
a bira malo tras di stuur. 
Mesora a solicita pa un 
ambulance pa atende cu 
ne. 


Djamars 4 aprel 2023 
17 


ARUBA 
ARUBA 


ORANJESTAD 
-- 
Diasabra den oranan di 
mainta polis a bay un 
adres den Rooiweg, pa 
un persona cu no ta reac- 
ciona. Na yegada polis- 
nan a bin topa cu un hen- 
de homber cu no tawata 


ORANJESTAD -- Dia- 
bierna den careda di 11’or 
di anochi habitantenan di 
Rooi Koochi a tende un 
zonido basta duro y a bin 
topa cu un pickup gebolter 
memey di e caminda den e 
bocht na Rooi Koochi, me- 
sora nan a avisa polis. 
Polis a yega na e sitio 
y a bin topa cu un pickup 
Nissan gebolter, e chauf- 
feur a sali for di e auto y 
tabata mustra basta bou in- 
fluencia. 
Nan a reconoce e chauf- 


Chauffeur burachi a bolter 
cu su auto 


feur aki, como e persona cu 
un rato prome nan a top’e 
tras di stuur di e pickup y cu 
nan a dicidi di kita e yabi di 
auto for di dje y lage na pia 
pa motibo cu e tabata bou 
influencia caba. 
Aparentemente 
e 
homber aki lo a dicidi di 
cana bay su cas na Cura 
Cabay, pasa man pa un yabi 
di spare y a bay bek, start 
e pickup pa supuestamente 
core bay su cas, pero na ca- 
minda pa cas e la bolter. 
E polisnan a dicidi di 


haci un test di alcohol cu 
ne, e la supla y a resulta cu 
e la pasa e limite bay cu ta 


permiti pa por ta tras di stu- 
ur. Mirando su condicion, e 
polisnan na e sitio a dicidi 


di detene y transport’e pa 
warda di polis na San Nico- 
las. 


Homber sin bida haya 
den cas 


duna señal di bida. 
A notifica esnan con- 
cerni, manera recherche 
y tambe Slachtofferhulp. 
Segun a compronde cu lo 
ta trata di morto natural. 
Lo ta trata di un homber 
di 62 aña. 


ORANJESTAD -- Re- 
cientemente Enseñansa pa 
Empleo -EPE- a entrega 
certificado na e cursista- 
nan cu a logra pasa e curso 
ofreci di Basiskennis Boek- 
houden y di Ingles pa Prini- 
cipiante, cu exito. 
Enseñansa pa Empleo a 
bin ta recapacita hopi hen- 
de desde 1989 tempo cu e 
proyecto aki di Gobierno 
di Aruba a inicia cu e fin 
di yuda nos hendenan cu 
a perde trabou den tempo 
di cierre di LAGO, pa por 
eherce un otro funcion y 
haya un otro trabou. 
Desde e tempo ey, hopi 
hende cu tabatin e interes di 
por sigui crece den e mer- 
cado laboral, a bin ta haci 
uzo di servicionan di EPE 
mediante e diferente curso- 
nan cu EPE ta duna. Nos sa 
di casonan exitoso unda cu 
personanan cu a cuminsa 
den limpiesa y manten- 
imiento, a logra bira tele- 
fonista y cu mas recapacita- 
cion di EPE, awor tin años 
trahando como asistente 
administrativo. E secreto ta 
pa keda studia pa amplia bo 
conocimento pa por sigui 
crece laboralmente. 
EPE ta un instancia di 
Gobierno reconoci pa su 


Pa un desaroyo laboral y progreso personal 
Enseñansa pa empleo educando y fortificando conocimento 


conocimento y integridad 
di cursonan practico ofreci 
na pueblo di Aruba, na un 
costo social alcansabel pa 
mas hopi hende posibel. 
Recientemente e cursis- 
tanan cu a pasa e curso di 
Basiskennis 
Boekhouden 
-BKB- nivel 1 y 2 cu exito, 
a ricibi un bunita ceremonia 
di e instructora Sra. Shareen 
de Cuba cu pa añanan caba 
ta e instructora di BKB 1 & 
2. Awo, riba peticion popu- 
par, instructora de Cuba lo 
ta ofreciendo e proximo 
nivel cu ta BKB nivel 3. 


Kico ta Basiskennis 
Boekhouden: 
E ta un curso cu ta siña 
bo con pa maneha admini- 
stracion di un empresa, 
duna bo mas conocimento 
di accounting como tambe 
di maneho financiero dia- 
rio. 
Instructora 
de 
Cuba 
cohuntamente cu EPE a 
haci un yamada na tur e 
alumnno di BKB 2 ultimo 
y tambe esunnan cu den 
pasado a pasa e curso aki 
cu exito, pa sigui amplia su 
conocimento cu BKB 3 pa 
propio reconocimento na e 
empresa unda ta labora. 
Otro grupo cu a pasa 


curso cu exito, tabata pa 
Ingles pa Principiante. E 
instructora ta Sra. Eslyne 
Filiciana kende por cierto 
tambe ta encarga pa duna e 
hobennan di Formacion So- 
cial -SVT- curso di Ingles. 
Den e mercado laboral di 
Aruba ta hopi importante 
pa tin conocimento di e 
idioma aki tambe. Otro idi- 
omanan cu EPE ta ofrece ta 
Hulandes y nos propio Pa- 
piamento. 
Sra. Filiciana pa añanan 
largo ta encarga cu e curso 
di Ingles na EPE y e biaha 
aki tambe cu hopi entusi- 
asmo y orguyo a entrega na 
e cursistanan e certificado 
cu nan a studia y traha duro 
p’e. 
E instructora a transmiti 
su conseho na tur, pa conti- 
nua semper cu capacitacion 
personal y a invita nan pa 
inscribi pa e proximo nivel 
di Ingles. 
Minister Glenbert Croes 
ta felicita tur cursista cu 
nan logro y tambe e team 
completo di EPE pa nan 
dedicacion pa recapaci- 
tacion di nos hendenan cu 
ta desea un miho porvenir 
laboral pa nan mes. 

W I L L E M S T A D - 
-Miembronan 
di 
Parla- 
mento a bini huntu den un 


Riba enseñansa i transporte 
Komishon sentral a reuní ku Minister van Heydoorn 


Komishon Sentral pa de- 
liberá ku Minister Sithree 
van Heydoorn i direktor di 


sektor di OWCS, represent- 
antenan di “Autobusbedrijf 
Curaçao N.V.” i represent- 


antenan relashoná ku trans- 
porte eskolar. E deliber- 
ashon a tuma lugá djabièrnè 
31 di mart. Ta trata aki di un 
reunion ta un kontinuashon 
di e reunion di Komishon 
Sentral ku a inisiá 14 di òk- 
tober 2022. Miembronan 
a hasi pregunta den promé 
tanda i e invitadonan a pidi 
tempu pa nan por prepará e 
kontestanan. 
Durante e reunion mi- 
nister Van Heydoorn, re- 
presentantenan di “Auto- 
busbedrijf Curaçao N.V.” i 
representantenan di shofùr- 
nan di transporte eskolar a 
duna kontesta riba e pre- 
guntanan ku nan a risibí di 
Parlamento den promé tan- 
da i despues a tuma i kon- 
testá mesora e preguntanan 
den di dos tanda. 


Liña kòrá den e di- 
sertashonnan tabata im- 
portansia di e transportadó 
di e muchanan ku mester 
yega skol i bai kas bèk. Tin 
mas aspekto ta hunga un ròl 
ku solamente buska i hiba 
alumnonan. 
Pa e reunion aki tabatin 
dos punto di agènda adis- 
honal. E promé punto adi- 
shonal a trata remplaso di 
miembro señor Martines pa 
señor Brownbill den e ko- 
mishon di Parlatino “Equi- 
dad de Género, Niñez y 
Juventud”. E di dos punto 
adishonal tabata un propo- 
sishon di biahe relashoná 
ku IPKO na Hulanda na 
yüni próksimo i e enkuen- 
tro tripartit na Sint Maarten 
di òktober próksimo." 


WILLEMSTAD— Un 
siudadano riba djasabra 
a notifiká sentral di po- 
lis di un aksidente na al- 
tura di Montezumaweg. 
Segun su splikashon, un 
otro outo lo mester a dal 
den su vehíkulo i despues 
kore bai. Sentral a dirigí 
un unidat na sitio di e ak- 
sidente. 
Durante un investi- 
gashon na un kas na Kaya 


Pa entre otro intento di asesinato 
A detené hòmber kolombiano 


Wladimier `Coco` Balen- 
tien, polis a lokalisá e ve- 
híkulo i e shofùr. Despues 
di un diskushon ku e shofùr 
el a drenta su vehíkulo i 
purba manda esaki riba un 
agente polisial na sivil. 
Na e sitio polis a de- 
tené e hòmber sospechoso 
D.A.G., nasé na Colombia 
di 23 aña di edat, relashoná 
ku e aksidente, intento di 
asesinato i violashon di lei 


di arma i droga. A tene un 
entrada hudisial na kas 
di e sospechoso. Durante 
e investigashon a haña i 
konfiská un kantidat di 
droga i un arma di kan- 
dela. 
E sospechoso mester a 
presentá dilanti un fiskal 
ouksiliar ku despues di 
interogashon a ordená su 
enkarselamentu pendien- 
te di mas investigashon. 


WILLEMSTAD— 
Sentral di polis a risibí 
informashon 
ku 
riba 
djadumingu 2 di aprel lo 
mester tabatin un aksi- 
dente na pista di Ronde 
Klip durante un evento. 
Un persona lo tabata 
gravemente herida. For 
di un investigashon pre- 
liminar a sali na kla ku e 
víktima a keda transportá 
pa CMC den un situ- 
ashon di preokupashon. 
Pa 19.47 Sentral di 
polis a risibí informashon 
ku e víktima dje aksiden- 


Aksidente ku morto 


WILLEMSTAD – Min- 
ister di Enseñansa, Siensia, 
Kultura i Deporte (ESKD) 
sr. Sithree van Heydoorn 
ta reakshoná riba e rapòrt 
final di Nulmeting di Ense- 
ñansa. A publiká e rapòrt 
final i e reakshon di Mini- 
sterio di ESKD ku a manda 
pa Hulanda. 
Den kuadro di e Land- 
spakket Kòrsou mester a 
hasi un asina yamá nul- 


te a fayesé. A identifiká 
e víktima komo Fabian 
Christopher 
Lourens, 
nasé na Kòrsou 19 di 
aprel 1990. 
Departamento di Trá- 
fiko i Tim Forénsiko di 
Kuerpo Polisial Kòrsou 
ta sigui ku e investi- 
gashon den e kaso ariba 
menshoná. 
E aksidente aki no ta 
ser konsiderá un aksi- 
dente di tráfiko debí ku e 
no a tuma lugá riba ka- 
minda públiko. 


Riba rapòrt nulmeting 
Minister Van Heydoorn ta reakshoná 


meting pa haña un bista di 
estado di enseñansa. Ins- 
pekshon di Enseñansa di 
Kòrsou i Hulanda a hasi e 
nulmeting aki i a publiká 
resultado den un rapòrt 
final. Minister di ESKD 
Sithree van Heydoorn a 
duna su komentario formal 
riba e rapòrt final aki den 
un asina yama ‘Beleidsre- 
actie’ i a manda esaki pa 
sekretario di estado sra. A. 


van Huffelen. 
Den e rapòrt tin vários 
rekomendashon pa optima- 
lisá enseñansa. Puntonan di 
atenshon ku e rapòrt ta basá 
riba dje ta kalidat básiko, 
konekshon entre enseñansa 
i merkado laboral i rea- 
lisashon di un bon konek- 
shon entre e diferente nivel- 
nan di enseñansa. Aparte di 
e puntonan aki tin vários 
rekomendashon mas. 

KRALENDIJK 
-- 
Djadumingu 2 di aprel, 
hopi mucha tabata den e 
área di Parke Wilhelmina i 
un parti di Kaya Grandi. 
Ta trata di e di dos ak- 
tividat di Cyclovia Kids, 
kisas ménos hende ku esun 
promé. Esaki tin di aber 


Cyclovia Kids bon bishitá 


ku e diferente aktividatnan 
ku tabatin na e mesun mo- 
mentu. 
Importante ta tabatin 
hopi mucha i mayor i huntu 
ku e muchanan, tabata kon- 
tentu ku e momentu pa nan 
dibertí den e área será. 


KRALENDIJK -- Ko- 
nosido yu di Kòrsou, Glenn 
Thomas, a risibí serka dife- 
rente persona rekonose- 
mentu pa loke e ta hasi pa 
Boneiru, spesialmente e fi- 
estanan kultural. 
Nos TV, huntu ku pue- 
blo boneriano, a duna 


Glenn Thomas meresé rekonosementu 


Glenn Thomas un home- 
nage pa e bon trabou ku e ta 
hasiendo huntu ku Nos TV 
pa hopi aña. Nan a gradisié 
pa su aporte i su kontribu- 
shon duná na nan tambe, pa 
karga e kultura boneriano 
pe sigui ku e bon trabou. 
Elba Mercera di Rin- 


co-landa, tambe a entregá 
Glenn un plaka di mérito. 
Tur aña Glenn ta bai Hulan- 
da durante e selebrashon di 
Dia di Rincon. Mirando su 
aporte ku e ta duna, a dun’é 
rekonosementu durante e 
último anochi di Kanto Kri- 
oyo 2023. 

KRALENDIJK—Gru- 
po Grandinan Bendishoná, 
tabata na Boneiru durante 
fin di siman ku a pasa. Ta 
trata di un grupo ku ta fundá 


Grupo Grandinan Bendishoná na Boneiru 


na 15 di yanüari 2020 i nan 
sede ta a Hòfi Fidel Kòr- 
sou. Ta trata di un grupo di 
Kòrsou i mayoria hende ta 
60+. Nan a bini pa keiru na 


Boneiru i a bishita e grupo 
Rekresaroyo 60+ di Tera 
Kora. Nan a pasa djasabra 
henter dia huntu te anochi i 
a pasa masha dushi komb- 


ersá i disfrutá di bida. Dja- 
sabra atardi, nan a bai parti- 
sipá na weganan na Antriol 
Avanti. Aya nan a hunga e 
wega Mens Erger Je Niet i 


tabata un ambiente tur afó 
pa e adulto mayónan. Riba 
potrèt momentu nan tabata 
na Zòzò Ranch, pa sisti 
stoma. 


